Afrikaans: Nagraadse studente behoort hulle navorsingsvrae vanuit verskillende invalshoeke te ondersoek, eienaarskap van die navorsingsproses te neem en hulle eie akademiese stem te ontwikkel. Studieleiers is dikwels nie volkome toegerus om studente op ’n strategiese en leerdergesentreerde manier te lei nie. Die Sokratiese metode gebruik verskeie strategieë om ’n leerproses deur die onsekerheid van die vraag-en-antwoordtegniek wat gebruik word uit te lok. Gebaseer op ’n kwalitatiewe studie, word verskeie volwasseneleerteorieë gebruik om ’n rasionaal vir die toepassing van die Sokratiese metode te formuleer. Laasgenoemde dien as ’n hulpmiddel om die leerproses binne die student-studieleierverhouding te fasiliteer. Teoretiese perspektiewe wat deur die loop van die studie as tema’s geïdentifiseer is, sluit leer deur ondervinding, ontologiese opleiding en bemagtiging in. Die artikel verskaf ’n konseptuele raamwerk wat studieleiers van nagraadse studente kan lei om hul studieleiding kan bevorder en om onafhanklike studenteleer te fasiliteer.